একটু চিন্তা করা যাক, ব্লাসফেমি আইনের কী প্রয়োজন বাংলাদেশে? ধর্মকে রক্ষা করার জন্যে? কে আক্রমণ করেছে ধর্মকে সেখানে? বরং আমরা তো দেখেছি ধর্মের নামে যারা রাজনীতি করছে, সেই সব রাজনৈতিক দলগুলিই বার বার ধর্মকে নষ্ট করছে বাংলাদেশে। ধর্মজ রাজনৈতিক দলগুলি, যারা ইসলামী মূল্যবোধ প্রতিষ্ঠার জন্যে বাংলাদেশী জাতীয়তাবাদ প্রতিষ্ঠার জন্যে দিনরাত জপ করে, সেইসব দলগুলি তো কেবল নিজের ধর্মই নয়, দেশের আর সব ধর্মগুলিকেও উৎখাত করতে চলেছে প্রায়।